b'\n_START_ARTICLE_\nLyhytnokkamurri\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nLyhytnokkamurri kasvaa noin 25\xc2\xa0cm pitk\xc3\xa4ksi. Sill\xc3\xa4 on lyhyet jalat. Se vaihtaa v\xc3\xa4ri\xc3\xa4\xc3\xa4n vuodenaikojen mukaan: pesim\xc3\xa4kaudella se on savenv\xc3\xa4rinen, talvella mustavalkoinen. Se \xc3\xa4\xc3\xa4ntelee kahdella tavalla: piipittelem\xc3\xa4ll\xc3\xa4 ja murisemalla aaahhrrr.\n_START_SECTION_\nLevinneisyys\n_START_PARAGRAPH_\nLyhytnokkamurri el\xc3\xa4\xc3\xa4 Alaskan ja Siperian l\xc3\xa4hivesill\xc3\xa4. Noin 7\xe2\x80\x9315\xc2\xa0% Prinssi Williamin salmen lyhytnokkamurreista sai surmansa Exxon Valdezin \xc3\xb6ljyonnettomuudessa.\n_START_SECTION_\nElinymp\xc3\xa4rist\xc3\xb6 ja ravinto\n_START_PARAGRAPH_\nLyhytnokkamurri ruokailee rannikon l\xc3\xa4hell\xc3\xa4. Se ker\xc3\xa4\xc3\xa4 krilli\xc3\xa4, kalanpoikasia ja muuta el\xc3\xa4inplanktonia. Poikasten ruokintaa varten se voi pyydyst\xc3\xa4\xc3\xa4 v\xc3\xa4h\xc3\xa4n isompiakin kaloja.\n_START_SECTION_\nLis\xc3\xa4\xc3\xa4ntyminen\n_START_PARAGRAPH_\nLyhytnokkamurri pesii paljaalla maalla vuoriston suojanpuolella jonkun matkaa rannikosta. Toisin kuin useimmat rantalinnut, se ei muodosta yhdyskuntia edes pesim\xc3\xa4ajaksi.'